Säännöt

## Johdanto

Kaikkia tällä sivulla listattuja sääntöjä tulee ehdottomasti noudattaa palvelimella. Jos näitä sääntöjä rikotaan, on ylläpidolla oikeus käyttää rankaisumetodeita. Huomaa kuitenkin, että palvelimen säännöt ja Aldyrian lait ovat kaksi eri asiaa.

## Säännöt

1. Älä riko mitään mitä et omista ilman asianmukaista lupaa. Hyvästä roolipelillisestä syystä saa asioita rikkoa luvatta, kunhan ilmoittaa aikeistaan ja perusteluistaan etukäteen ylläpidolle. Kohdehenkilön tulee myös olla paikalla.
2. Varkaudet ja murtovarkaudet ovat sallittuja kohdehenkilön paikalla ollessa, joskin laissa kiellettyä. Organisaatioiden ollessa varkauden kohteena, tulee sen jäsenistä olla vähintään yhden paikalla. Organisaatio koostuu palkollisista sekä heidän palkanmaksajastaan. Jos kyseessä on rikollisorganisaatio, riittää vastaava hierarkinen suhde, vaikka ilman palkkaakin. Vangit lasketaan vangitsijansa tilapäiseksi omaisuudeksi.
3. Muista palvelimista puhuminen mainostusmielessä, on lähtökohtaisesti kiellettyä.
4. Hurmoksen mainostaminen muilla palvelimilla, tai muille kuin omille ystävillesi, on kiellettyä ilman erillistä lupaa.
5. Kaikenlainen syrjivä kielenkäyttö on kiellettyä. Toisten loukkaaminen sallitaan niin kauan kun se pysyy roolipelin sisäisenä. Roolipeliin kuuluvat viestit julkisella kanavalla, aluekanavalla ja lähikanavalla, sekä kirjekyyhkyviestit. Jokapäiväiseen kanssakäymiseen kuuluvien loukkausten osalta voi ylläpito rangaista vaikka vähäpätöisimmästäkin solvauksesta.
6. Muokatut Minecraft-ohjelmat ovat kiellettyjä, paitsi seuraavat muutokset: Optifine, Zyin's Hud, VoxelMap. VoxelMapissa tulee pelaajien näkyminen olla kytkettynä pois päältä. Muista modifikaatioista voi kysyä ylläpidolta.
7. Maailmamme lataus on kielletty.
8. Resurssipakettimme käyttö omissa projekteissa on kielletty. Sitä saa kuitenkin käyttää palvelimemme ulkopuolella muualla pelatessa. Resurssipakettiamme ei myöskään saa jakaa eteenpäin muille.
9. Kaikenlaiset punakivikellot ja -oravanpyörät ovat kiellettyjä, ellet ole paikalla. Sammuta siis mekanismisi lähtiessäsi.
10. Uloskirjaaminen kesken taistelun on kielletty. Tällaiseksi lasketaan esimerkiksi sellainenkin tilanne, että vartijat rynnäköivät taloosi ja poistut. Mikäli tietystä tapauksesta syntyy kiistaa, voi ylläpito antaa tapauskohtaisen päätöksen.​
11. Tappaminen on sallittua mikäli tilanteessa täyttyy vaatimus kohtuullisuudesta sekä roolipelillisestä syystä. "Kohtuus" määritellään pitkälti tapauskohtaisesti muuttujien määrän vuoksi. Jokaiselle tarjotaan mahdollisuus kertoa syynsä.
12. Metapelaus on Hurmoksessa kielletty. Hahmosi ei tiedä yhtikäs mitään muuta, kuin on kuullut Hurmoksen yleinen-, alue- ja lähi -kanavilla, sekä kirjekyyhkyviestein. Poikkeuksena screenshotteja voidaan käyttää todistusaineistona ja Hurmoksen nettisivua tietynlaisena kylttitauluna. /viesti -komento välittää vain OOC-tietoa, kuten OOC-kanavakin.
13. Toisen hurmoslaisen skinin käyttäminen yhtä aikaa hänen kanssaan on kielletty. Aldyriassa ei tunneta plastiikkakirurgiaa.
14. Hahmo ei voi kuolla pysyvästi ilman lupaa ylläpidolta, ellei kyseessä ole itsemurha. Itsemurhat ovat kuitenkin kiellettyjä, mikäli hahmo kärsii valtion tai kirkon langettamaa rangaistusta, paitsi tilanteissa joissa ylläpito on itsemurhan erikseen sallinut.
15. ​Hahmosi kuolee automaattisesti pysyvästi seuraavilla kuolintavoilla: rovio, hirsipuu. Jos säännön 14 ehdot eivät ole täyttyneet, tulee automaattiset hahmon menettämiseen liittyvät viestit sekä toimenpiteet jättää huomiotta ja asiasta ilmoittaa ylläpidolle. Poikkeukset pysyvien kuolemien toteutumisiin ovat mahdollisia vain ylläpidon luvalla.
16. Mikäli pelaat monella eri tilillä, eivät tilisi saa olla keskenään tekemisissä. Hahmosi saavat olla samassa tilassa ja puhua toisilleen pakottavan tarpeen alla, mutta tällaista tulee välttää. Useat tilit rajoittavat täten siis omaa pelaamistasi. Lisäksi vain yksi tileistäsi saa olla korkeassa valtion virassa.
17. Piiloarkut ovat sallittuja mikäli niistä varastaminen ei pakota grieffiin. Haudatun piiloarkun päältä luonnollisen materiaalin rikkominen on sallittua, eikä grieffiä.
18. Bugien hyväksikäyttäminen on kielletty. Bugit tulee ilmoittaa ylläpidolle heti löydettäessä mahdollisimman tarkan informaation kera.
19. Sääntöjen määrittävä tulkinta lankeaa ylläpidolle ja viimekädessä omistajalle.
20. Vallankumouksellinen toiminta on kielletty. Itsenäisyyshankkeet tai valtion kaataminen eivät voi olla protestien / kahakkojen tavoitteena.
21. Liukuhihnahahmot ovat kiellettyjä. Liukuhihnahahmo on lähtökohtaisesti pelaajan edellistä hahmoa merkittävin osin vastaava hahmo. Ylläpito tutkii valitukset tämän säännön rikkomisesta ja perustaa päätöksensä järkeen sekä aiempiin vastaaviin tilanteisiin.
22. Mikäli pelaajan hahmo on korkeassa virassa tai muussa virassa, jossa kyseisen hahmon toimet vaikuttavat merkittävästi toisten pelaajien hahmoihin, tulee pelaajan ilmoittaa vähintään ylläpidolle mikäli aikoo pitää taukoa tai lopettaa pelaamisen kokonaan.